Ministru kabineta rīkojuma projekta

**“Par valsts nekustamā īpašuma “Jaunsekši 1”, Ciemupē, Ogresgala pagastā, Ogres novadā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts nekustamā īpašuma “Jaunsekši 1”, Ciemupē, Ogresgala pagastā, Ogres novadā, pārdošanu” (turpmāk – rīkojuma projekts) paredz atļaut Iekšlietu ministrijai pārdot izsolē valsts nekustamo īpašumu, kas nav nepieciešams valsts pārvaldes funkciju īstenošanai. Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā un otrā daļa, 5. panta pirmā un piektā daļa, 14. pants.Likuma “Par valsts budžetu 2021. gadam” 44. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz atļaut Iekšlietu ministrijai pārdot izsolē valsts pārvaldes funkciju īstenošanai nepiemērotu valsts nekustamo īpašumu “Civilās aizsardzības centrs noliktavu komplekss” “Jaunsekši 1”, Ciemupē, Ogresgala pagastā, Ogres novadā, kadastra numurs 7480 505 0002, kas sastāv no sešām būvēm (kadastra apzīmējumi 7480 005 0423 001; 7480 005 0423 002; 7480 005 0423 003; 7480 005 0423 004; 7480 005 0423 005; 7480 005 0423 006).Īpašuma tiesības uz valsts nekustamo īpašumu ir nostiprinātas Ogresgala pagasta zemesgrāmatas nodalījumā Nr.803-liters A Latvijas valstij Iekšlietu ministrijas personā.Valsts nekustamais īpašums sastāv no būvēm – *noliktava* (būves kadastra apzīmējums 7480 005 0423 001) ar kopējo platību 2322,9 m²; *caurlaides ēka* (būves kadastra apzīmējums 7480 005 0423 002) ar kopējo platību 19,8 m²; *ugunsdzēsības rezervuārs* (būves kadastra apzīmējums 7480 005 0423 003) ar kopējo platību 67 m²; *ugunsdzēsības rezervuārs* (būves kadastra apzīmējums 7480 005 0423 004) ar kopējo platību 67 m²; *žogs* (būves kadastra apzīmējums 7480 005 0423 005) ar kopējo platību 755 m²; *asfaltbetona laukums* (būves kadastra apzīmējums 7480 005 0423 006) ar kopējo platību 1986,4 m².Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 2021.gada 1.janvāri ir 108 033 *euro* un dati par nekustamā īpašuma objekta apgrūtinājumu nav reģistrēti.Valsts nekustamais īpašums nav iznomāts.Valsts nekustamā īpašuma ekspluatācija uzsākta 1981. gadā. Valsts nekustamais īpašums saistīts ar zemes vienību (zemes vienības kadastra apzīmējums 7480 005 0423), kas ir nekustamā īpašuma (kadastra Nr. 7480 005 0423) – “Jaunsekši”, Ciemupē, Ogresgala pagastā, Ogres novadā, sastāvā (īpašuma tiesības nostiprinātas Ogresgala pagasta zemesgrāmatas nodalījumā Nr. 1054 uz fiziskas personas vārda).Saskaņā ar 2015. gada 21. decembra zemes nomas līgumu Nr. 2015/126-Nom (turpmāk – zemes nomas līgums), 2020. gada 20. februārī noslēgto pārjaunojuma līgumu Nr.2020/24-Nom, Nodrošinājuma valsts aģentūra pieņēma atlīdzības lietošanā zemes gabalu (zemes vienības kadastra apzīmējums 7480 005 0423) ar kopējo platību 7269 m2 līdz 2025. gada 31. decembrim. Zemes nomas līgums nav ierakstīts zemesgrāmatā. Saskaņā ar zemes nomas līguma 7.3. apakšpunktu nomniekam ir tiesības izbeigt līgumu pirms termiņa, paziņojot par to iznomātājam rakstveidā 30 dienas iepriekš. Atbilstoši Civillikuma 1402. pantam un, likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” (turpmāk – Spēkā stāšanās likums) 14. panta pirmās daļas 1.-4. punktā minētajos gadījumos, ēkas (būves) īpašnieks lieto citai personai piederošu zemesgabalu, pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs. Tādējādi starp nekustamā īpašuma ieguvēju no vienas puses un zemes īpašnieku – zemes iznomātāju, pastāvēs piespiedu dalītā īpašuma attiecības un līdz ar to zemes piespiedu nomas tiesiskās attiecības, kurās būvju nekustamā īpašuma īpašniekam būs pienākums maksāt zemes nomas maksu zemes īpašniekam par zemes lietošanu. Ievērojot iepriekš minēto, lai nodrošinātu nekustamā īpašuma ieguvējam tiesisko skaidrību par pārdodamo objektu, Nodrošinājuma valsts aģentūra nekustamā īpašuma izsoles noteikumos iekļaus informāciju par piespiedu dalītā īpašuma tiesisko attiecību pastāvēšanu.Saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otro daļu, ja ēkas (būves) vai augļu dārzs (koki) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Tādas pašas pirmpirkuma vai izpirkuma tiesības ir ēku (būvju) vai augļu dārza (koku) īpašniekam, ja atsavina zemes gabalu. Zemes vienības īpašniekam ir pirmpirkuma tiesības, līdz ar to, ievērojot Atsavināšanas likuma 11. panta trešo daļu un 14. panta otro daļu, vienlaikus ar sludinājuma par izsoli publicēšanu zemes īpašniekam tiks nosūtīts uzaicinājums iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4. panta ceturtās daļas 1. punktā minētā persona neiesniedz pieteikumu par nekustamā īpašuma pirkšanu vai būs iesniegts atteikums, rīkojama izsole Atsavināšanas likumā noteiktajā kārtībā. Gadījumā, ja zemes īpašnieks neizmantos pirmpirkuma tiesības uz nekustamo īpašumu, neatkarīgi no zemes vienības un nekustamā īpašuma īpašnieka gribas, pastāvēs piespiedu nomas tiesiskās attiecības, un būves ieguvējam būs pienākums maksāt piespiedu zemes nomas maksu zemes vienības īpašniekam. Konkrētā informācija tiks iekļauta Nodrošinājuma valsts aģentūras nekustamā īpašuma izsoles noteikumos. Iekšlietu ministrija, veicot nekustamo īpašumu optimizāciju, strādā pie tā, lai samazinātu kopējo tās valdījumā esošo valsts nekustamo īpašumu skaitu, atsakoties no nevajadzīgajiem nekustamajiem īpašumiem.Rīkojuma projekts paredz virzīt atsavināšanai un pārdot izsolē valsts pārvaldes funkciju īstenošanai nepiemērotu nekustamo īpašumu saskaņā ar likuma “Par valsts budžetu 2021. gadam” 44. pantā noteikto un atļaut atsavināšanas procedūru organizēt valsts nekustamā īpašuma valdītājai – Iekšlietu ministrijai.Rīkojuma projekts paredz Iekšlietu ministrijai pienākumu nodot pircējam valsts nekustamo īpašumu 30 dienu laikā no pirkuma līguma noslēgšanas dienas ar attiecīgu pieņemšanas un nodošanas aktu.Saskaņā ar Atsavināšanas likuma 30. panta pirmo daļu izsoles dalībniekam piedāvātā augstākā summa jāsamaksā par nosolīto nekustamo īpašumu divu nedēļu laikā. Nekustamā īpašuma pircēja pienākumiem īstenot noteiktas darbības noteiktos termiņos ir jābūt samērīgiem ar nekustamā īpašuma pārdevēja pienākumiem. Nekustamā īpašuma pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs izsniedz pircējam 30 dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija un Nodrošinājuma valsts aģentūra. |
| 4. | Cita informācija | Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nekustamā īpašuma  pirmpirkuma tiesīgā persona. Ja pirmpirkuma tiesīgā persona neizmanto savas tiesības, tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē, var iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Nav. |
| 5. | Cita informācija | Rīkojuma projekta īstenošanai nav nepieciešami papildu līdzekļi no valsts budžeta, un visas ar īpašuma tiesību grozījumu ierakstīšanu zemesgrāmatā saistītās darbības īstenos ieguvējs par saviem līdzekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 482  | Nav precīzi aprēķināma | 2 482 | 0 | 2 482  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 482  | Nav precīzi aprēķināma | 2 482 | 0 | 2 482  | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 482  | Nav precīzi aprēķināma | 2 482  | -2 482  | 2 482  | -2 482  | -2 482  |
| 2.1. valsts pamatbudžets | 2 482  | Nav precīzi aprēķināma | 2 482  | -2 482  | 2 482  | -2 482  | -2 482  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināma | 0 | 2 482  | 0 | 2 482  | 2 482  |
| 3.1. valsts pamatbudžets | 0 | Nav precīzi aprēķināma | 0 | 2 482  | 0 | 2 482  | 2 482  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 2 482  |  | 2 482  | 2 482  |
| 5.1. valsts pamatbudžets | 0 | 2 482  | 2 482  | 2 482  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamā īpašuma uzturēšanai saskaņā ar likumu “Par valsts budžetu 2021.gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti izdevumi 2 482 *euro* apmērā, tai skaitā 1 345 *euro* par zemes nomu, saskaņā ar zemes nomas līgumu, par elektroenerģiju 183 *euro*, par apsardzes pakalpojumiem 181 *euro,* par apsardzes signalizācijas iekārtu, ugunsgrēku atklāšanas un trauksmes sistēmu, videonovērošanas sistēmu tehnisko apkopi 200 *euro*, par īpašuma apdrošināšanu 169 *euro* un par citiem nekustamā īpašuma uzturēšanas izdevumiem 404 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrijai piešķirto valsts budžeta līdzekļu ietvaros. Saskaņā ar Atsavināšanas likuma 47. pantu un Ministru kabineta 2011. gada 1.februāra noteikumu Nr. 109 “Kārtība, kādā atsavināma publiskas personas manta” 37. punktu valsts nekustamās mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts pamatbudžeta ieņēmumu kontā mēneša laikā pēc to saņemšanas. Saskaņā ar likuma “Par valsts budžetu 2021. gadam” 44. panta otro daļu, ja valsts nekustamā īpašuma atsavināšanu organizē ministrija vai cita centrālā valsts iestāde, kuras valdījumā ir attiecīgais valsts nekustamais īpašums, šā valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas ieskaita valsts budžetā.Šobrīd nav iespējams noteikt summu, kāda tiks ieskaitīta valsts budžetā, jo vēl nav iespējams noteikt nekustamā īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma spēkā stāšanās, un cena būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.Saskaņā ar likuma “Par valsts budžetu 2021. gadam” 44. panta otro daļu Iekšlietu ministrija lūgs Ministru kabinetam atļaut palielināt Iekšlietu ministrijai apropriāciju resursiem no dotācijas no vispārējiem ieņēmumiem un izdevumiem 50% apmērā no valsts budžetā ieskaitītajiem līdzekļiem pēc valsts nekustamā īpašuma atsavināšanas.Nekustamā īpašuma atsavināšana Iekšlietu ministrijai jāveic 2021. gadā un attiecīgi finansējums uz attiecīga Ministru kabineta lēmuma pamata izlietojams 2021. gadā. Finanšu līdzekļu ekonomija no izdevumiem par nekustamā īpašuma uzturēšanu pēc tā atsavināšanas tiks izlietota citu nekustamo īpašumu apsaimniekošanai nepieciešamo izdevumu segšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā – Tiesību aktu projekti.Rīkojot elektronisko izsoli, sludinājums tiks ievietots arī elektronisko izsoļu vietnē (<https://izsoles.ta.gov.lv>). Sludinājums par nekustamā īpašuma izsoli tiks publicēts oficiālajā izdevumā “Latvijas Vēstnesis”, institūcijas, kas organizē nekustamā īpašuma atsavināšanu – Nodrošinājuma valsts aģentūras tīmekļvietnē, un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija un Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv